Ljubiša Ristić
Ljubiša Ristić je jugoslovenski i srpski pozorišni reditelj i nekadašnji predsednik JUL-a.

Rođen je 8. februara 1947. godine u Prištini. Završio je Akademiju dramskih umetnosti u Beogradu (studirao kod Huga Klajna i Vjekoslava Afrića), a diplomirao sa predstavom „Buba u uhu“ Žorža Fejdoa, koja se i danas igra u Jugoslovenskom dramskom pozorištu.

Sa Nadom Kokotović 1977. godine osniva KPGT (početna slova od „kazalište, pozorište, gledališče, teatar“).

Godine 1974. u Subotici oformljuje svoj rediteljski postupak, gde stvara svoje najbolje predstave. U jesen 1985. godine dolazi u Suboticu i stvara „Kulturni bum“, dovodeći velika imena pozorišne umetnosti. U Subotici je stvarao do 1995, kada se odvaja srpska od mađarske drame, i Ristić prelazi u bioskop „Jadran“. Njegov boravak, zbog avangardnog pristupa, je bio izložen mnogim kritikama, npr. izbacio je sve stolice iz publike, pa je ista morala da stoji za vreme predstava. Jedna od predstava je izvođena na splavu na jezeru Palić. Splav je tokom predstave bio otisnut od obale te niko nije mogao da napusti predstavu pre kraja. Bilo je i padanja u vodu...

Godine 1996. sa Dankom Lenđel u Beogradu osniva „Međunarodni art centar K.P.G.T.“, u staroj Šećerani nadomak Ade Ciganlije na Čukarici.

U Subotici
 Madač komentari (1985)
 Šekspir-fest (1986)
 Molijer-fest (1987)
 Ju-fest (1989), i istoimena knjižara
 Balkanske tragedije (1990)
 Danilo Kiš fest (1991)
 Plesni teatar Nade Kokotović (1991)
 Ju fest - istočno od kraja (1992)
 Ju fest - zlatno doba (1993)
 Ju fest (1994)

Spoljašnje veze 
 

]
Srpski teatarski režiseri
Jugoslavenski teatarski režiseri
Srpski političari